**DĖL ROKIŠKIO RAJONO SAVIVALDYBĖS TARYBOS 2020 M. SPALIO 30 D. SPRENDIMO NR. TS-273 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE SVEIKATOS PRIEŽIŪROS ĮSTAIGOMS“ DALINIO PAKEITIMO**

2021 m. liepos 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į viešosios įstaigos Rokiškio pirminės asmens sveikatos priežiūros centro 2021 m. gegužės 26 d. raštą Nr. SBD-(4.41)-130 „Dėl patikėjimo teise gauto turto grąžinimo / nurašymo ir likvidavimo“, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2020 m. spalio 30 d. sprendimo Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“:
	1. 1.1. papunktį ir jį išdėstyti taip:

„1.1. viešajai įstaigai Rokiškio pirminės asmens sveikatos priežiūros centrui, įstaigos kodas 173223934, esančiam Juodupės g. 1A, LT-42106 Rokiškyje, turtą (1 ir 2 priedai), bendra turto įsigijimo vertė 2020 m. rugsėjo 30 d. – 1189851,53 Eur, bendra turto likutinė vertė 2020 m. rugsėjo 30 d. – 605169,04 Eur, įstaigos nuostatuose nurodytai veiklai vykdyti“;

* 1. pripažinti netekusia galios 2 priedo 16 eilutę;
	2. 2 priedo „Iš viso“ eilutę ir išdėstyti ją taip:

|  |  |  |  |  |  |  |
| --- | --- | --- | --- | --- | --- | --- |
|  | **Iš viso** | **74** | **97636,75** | **0,00** |  | **;** |

* 1. iš dalies pakeisti Rokiškio rajono savivaldybės ilgalaikio kilnojamojo turto patikėjimo sutarties su viešąja įstaiga Rokiškio pirminės asmens sveikatos priežiūros centru, kuriai pritarta Rokiškio rajono savivaldybės tarybos 2020 m. spalio 30 d. sprendimo Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“ 2 punktu:
		1. 1.2 papunktį ir vietoje „107008,85 Eur“ įrašyti „97636,75Eur“;
		2. pripažinti netekusia galios priedo 16 eilutę;
		3. priedo „Iš viso“ eilutę ir išdėstyti ją taip:

|  |  |  |  |  |  |  |
| --- | --- | --- | --- | --- | --- | --- |
|  | **Iš viso** | **74** | **97636,75** | **0,00** |  | **.** |

1. Įgalioti Rokiškio rajono savivaldybės administracijos direktorių, pasirašyti papildomą susitarimą prie Rokiškio rajono savivaldybės ilgalaikio kilnojamojo turto patikėjimo 2020 m. lapkričio 17 d. sutarties Nr. DS-666 su viešąja įstaiga Rokiškio pirminės asmens sveikatos priežiūros centru dėl sprendimo 1 punkte nurodytų pakeitimų.
2. Pripažinti netekusiu galios Rokiškio rajono savivaldybės tarybos 2020 m. gruodžio 23 d. sprendimo Nr. TS-325 „Dėl Rokiškio rajono savivaldybės tarybos 2020 m. spalio 30 d. sprendimo Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“ dalinio pakeitimo“ 1.1 papunktį.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2020 M. SPALIO 30 D. SPRENDIMO NR. TS-273 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI,NAUDOTI IR DISPONUOTI JUO PATIKĖJIMO TEISE SVEIKATOS PRIEŽIŪROS ĮSTAIGOMS“ DALINIO PAKEITIMO“ AIŠKINAMASIS RAŠTAS**

2021 m. liepos 5 d.

Rokiškis

**Sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos (toliau – Taryba) 2020 m. spalio 30 d. sprendimą Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Viešoji įstaiga Rokiškio pirminės asmens sveikatos priežiūros centras 2021 m. gegužės 26 d. raštu Nr. SBD-(4.41)-130 „Dėl patikėjimo teise gauto turto grąžinimo / nurašymo ir likvidavimo“ pateikė nereikalingo arba netinkamo (negalimo) naudoti turto apžiūros pažymą dėl Rokiškio rajono savivaldybės tarybos 2020 m. spalio 30 d. sprendimu Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“ (toliau - Sprendimas) perduoto ilgalaikio turto – stomatologinės įrangos ,,Sirona C8“ (įsigijimo data 2001-12-01, įsigijimo vertė – 9372,10 Eur, likutinė vertė – 0 Eur).

Atsižvelgiant į tai, kad minėtas turtas nebenaudojamas įstaigos veiklai, siūloma iš dalies pakeisti sprendimą ir parengti papildomą susitarimą prie 2020 m. lapkričio 17 d. Rokiškio rajono savivaldybės ilgalaikio kilnojamojo turto patikėjimo sutarties Nr. DS-666 su viešąja įstaiga Rokiškio pirminės asmens sveikatos priežiūros centru.

**Laukiami rezultatai:** susigrąžintas sveikatos priežiūros įstaigos veikloje nebenaudojamas turtas

**Finansavimo šaltiniai ir lėšų poreikis**.

Sprendimo įgyvenimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |